**Kúpna zmluva č. .........................**

**na zabezpečenie dodávky školského nábytku v rámci projektu „Modernizácia materiálno - technického vybavenia odborných pracovísk pre Strednú priemyselnú školu Jozefa Murgaša, Hurbanova 6, 975 18 Banská Bystrica.“**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej ako „Obchodný zákonník“) v spojení s ust. § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „ZVO“)

(ďalej ako „**zmluva**“)

**medzi nasledovnými zmluvnými stranami:**

**I.**

**Zmluvné strany**

**Kupujúci:**

Názov organizácie: **Stredná priemyselná škola Jozefa Murgaša**

Sídlo organizácie: Hurbanova 6, 975 18 Banská Bystrica

Štatutárny orgán: riaditeľ školy

IČO: 00161471

Bankové spojenie: Štátna pokladnica

IBAN : SK16 8180 0000 0070 0039 5024

(ďalej len **“Kupujúci ”)**

a

**Predávajúci :**

Názov organizácie: ..........................................Sídlo organizácie: ..........................................
Spoločnosť je zapísaná ..........................................
Štatutárny orgán: ..........................................
IČO: ..........................................
DIČ: ..........................................
IČ DPH: ..........................................
Bankové spojenie: ..........................................
Číslo účtu: ..........................................
IBAN: ..........................................

(ďalej len **“Predávajúci ”**)

**II.**

**Preambula**

1. Táto kúpna zmluva sa uzatvára ako výsledok verejného obstarávania na predmet zákazky s názvom Dodanie školského nábytku v rámci projektu: **„****Modernizácia materiálno - technického vybavenia odborných pracovísk pre Strednú priemyselnú školu Jozefa Murgaša, Hurbanova 6, 975 18 Banská Bystrica“** postupom verejnej súťaže – dynamického nákupného systému podľa § 58 až 61 zákona č.343/2015 Z. z. (o verejnom obstarávaní) a o zmene a doplnení niektorých zákonov, (ďalej ako „verejné obstarávanie“).

**III.**

**Predmet a miesto plnenia**

1. Touto kúpnou zmluvou sa predávajúci zaväzuje dodať kupujúcemu hnuteľné veci (tovar), ktoré sú predmetom tejto zmluvy, previesť na neho vlastnícke práva k týmto veciam a kupujúci sa zaväzuje zaplatiť predávajúcemu dohodnutú kúpnu cenu.
2. Predmetom plnenia tejto zmluvy je dodávka školského nábytku, ktorý spĺňa špecifikáciu uvedenú v súťažných podkladoch a ich prílohách kupujúceho zo dňa ........2021 a v zmysle cenovej ponuky predávajúceho (príloha č. 1 tejto zmluvy), ako súčasť projektu s názvom: „Modernizácia materiálno-technického vybavenia odborných pracovísk na SPŠJM“ s kódom ITMS2014+ 302021P002.
3. Miestom plnenia predmetu zmluvy je Stredná priemyselná škola Jozefa Murgaša, Hurbanova 6, 975 18 Banská Bystrica.
4. Plnenie na základe tejto Zmluvy sa bude realizovať formou písomnej objednávky.
5. Objednávky je Kupujúci oprávnený zasielať na adresu Predávajúceho uvedenú v čl. I bode 2. tejto Zmluvy písomnou formou prostredníctvom e-mailu.
6. Každá objednávka musí obsahovať odvolávku na túto Zmluvu, názov a množstvo Tovaru, termín a miesto dodania, určenie osoby, ktorá Tovar v mieste dodania preberie, dátum, pečiatku a podpis oprávnenej osoby Kupujúceho.
7. Predávajúci splní svoju povinnosť dodať predmet plnenia v zmysle tejto zmluvy, jeho riadnym

odovzdaním určenej osobe kupujúceho v dohodnutom čase a mieste.

**IV.**

**Čas plnenia**

1. Predávajúci sa zaväzuje dodať predmet plnenia jednorazovým dodaním predmetu zmluvy v lehote do 120 kalendárnych dní odo dňa odoslania objednávky a to v pracovnom dni (pondelok piatok), v čase od 7,00 hod do 15,00 hod. Presný čas dodania tovaru oznámi predávajúci kupujúcemu najneskôr dva pracovné dni pred dodaním tovaru a to písomnou formou na e-mailovú adresu: lubyova@spsjm.sk
2. Predávajúci je povinný spolu s tovarom odovzdať kupujúcemu doklady, ktoré sú potrebné na prevzatie tovaru a ktoré sa vzťahujú na dodaný tovar a na jeho riadne užívanie.

**V.**

**Kúpna cena, platobné podmienky**

1. Predávajúci predáva tovar, ktorý je predmetom tejto zmluvy za cenu podľa cenovej ponuky (príloha č.1. ), pričom cena za dodanie celého predmetu zmluvy je vo výške :

bez DPH.................................... 0,00 €

DPH 20%................................... 0,00 €

**s DPH...................................... 0,00 €**

slovom ....................................... euro  ......................... eurocentov.

1. Cena je dohodnutá ako pevná cena a obsahuje všetky náklady spojené s dodávkou tovaru.
2. Právo na zaplatenie kúpnej ceny vzniká predávajúcemu riadnym a včasným splnením jeho záväzku.
3. Kupujúci sa zaväzuje zaplatiť predávajúcemu dohodnutú kúpnu cenu za dodaný tovar na základe faktúry vystavenej predávajúcim. Faktúra musí obsahovať všetky náležitosti daňového dokladu. Predmet dodania bude vo faktúre rozpísaný podľa jednotlivých položiek tovaru. Lehota splatnosti faktúry je vzájomne dohodnutá na 30 dní odo dňa jej doručenia kupujúcemu.
4. Zmluvné strany sa dohodli na tom, že úroky z omeškania za oneskorené zaplatenie faktúry sú 0,05 % z dlžnej sumy za každý deň omeškania. V prípade vzniku nároku, môže si ho predávajúci uplatniť samostatnou faktúrou.
5. Zmluvné strany sa dohodli na tom, že za nedodanie tovaru v čase dohodnutom podľa tejto zmluvy má kupujúci právo na zmluvnú pokutu vo výške 0,05 % z hodnoty nedodaného tovaru a to za každý deň omeškania s dodávkou tovaru. Kupujúci si môže zmluvnú pokutu uplatniť samostatnou faktúrou.

**VI.**

**Akosť, záručná doba, reklamácie**

1. Predávajúci sa zaväzuje dodať tovar v množstve, akosti a v parametroch, ktoré určuje táto zmluva s prílohami a príslušné právne predpisy a technické normy vzťahujúce sa na tovar ktorý je predmetom zmluvy.
2. Predávajúci je povinný vybaviť tovar na prepravu spôsobom, ktorý je obvyklý pre taký tovar v obchodnom styku.
3. Ak predávajúci poruší povinnosti ustanovené v ods. 1 tohto článku, má tovar vady a to aj v prípade, ak sa vada stane zjavnou až po čase prechodu nebezpečenstva škody na tovare na kupujúceho.
4. Kupujúci je povinný prezrieť tovar podľa možnosti čo najskôr po jeho prevzatí, pričom sa prihliadne na povahu tovaru.
5. Kupujúci sa zaväzuje, že prípadné vady tovaru uplatní bezodkladne po ich zistení písomnou formou oprávnenému zástupcovi predávajúceho uvedeného v čl. I tejto zmluvy. Vady akosti tovaru, ktoré sa dajú zistiť len pri prevádzke spojazdnení tovaru je kupujúci povinný reklamovať najneskôr do 5 dní odo dňa zistenia vady tovaru. Povinnosti predávajúceho vyplývajúce zo záruky za akosť tovaru nie sú týmto dotknuté.
6. Plnenie má vady ak: - nie je dodané v dohodnutej kvalite, - vykazuje nedostatky, t.j. nie je plnené v celom dohodnutom rozsahu,
7. Záručná doba začína plynúť odo dňa odovzdania a prevzatia tovaru kupujúcim a je 24 mesiacov.
8. Záruka sa nevzťahuje na poškodenie tovarov :
	* spôsobené živelnými pohromami a nepredvídateľnými udalosťami "vis major"
	* vzniknuté ako následok vlámania
	* vzniknuté ako následok zavineného, neoprávneného, či neodborného zaobchádzania oprávnených osôb kupujúceho alebo akejkoľvek tretej strany.
9. V období záruky predmetu dodávky zabezpečí predávajúci bezodplatnú servisnú pomoc v servisnom stredisku v mieste sídla predávajúceho.
10. Príjem hlásení o potrebe servisného zásahu je v pracovné dni od 07:30 do 16:00 hod. Vybavovanie reklamácii sa riadi podľa platných ustanovení Obchodného zákonníka a reklamačného poriadku predávajúceho. Poruchy budú nahlasované na servisné stredisko kupujúceho určeným pracovníkom predávajúceho alebo oprávnenými osobami predávajúceho písomnou formou – poštou alebo prostredníctvom elektronickej pošty na adresu ..........................
11. Predávajúci nenesie zodpovednosť za stratu údajov z nosičov dát počas doby ich používania kupujúcim, pričom kupujúci akceptuje povinnosť zabezpečiť si na vlastné náklady zálohovanie kritických dát. Obnova zničených, stratených alebo poškodených dát počas doby ich používania kupujúcim, nie je považovaná za záručnú opravu a môže byť vykonaná predávajúcim za úplatu.

**VII.**

**Dodacie podmienky a spolupôsobenie**

1. Predávajúci dodá predmet plnenia v súlade so všeobecne záväznými predpismi, technickými normami a podmienkami tejto zmluvy.
2. Kupujúci, resp. jeho poverený zástupca a oprávnené osoby sú povinní zúčastniť sa celého odovzdávania a preberania tovaru a svojím podpisom na dodacom liste potvrdiť prevzatie tovaru uvedenom na dodacom liste.
3. Predávajúci je povinný umožniť výkon kontroly/auditu zo strany oprávnených osôb na výkon kontroly/auditu v zmysle príslušných právnych predpisov Slovenskej republiky (ďalej len „SR“) a Európskej únie (ďalej len „EÚ“) vo veciach týkajúcich sa plnenia tejto Zmluvy, najmä podľa zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a zákona č. 357/2015 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov oprávnenými osobami, ktorými sú najmä:

a) Kupujúci a ním poverené osoby;

b) Útvar následnej finančnej kontroly a nim poverené osoby;

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby;

d) Orgán auditu, jeho spolupracujúce orgány a nimi poverené osoby;

e) Splnomocnení zástupcovia Európskej komisie a Európskeho dvora audítorov;

f) Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.

4. Predávajúci je povinný vytvoriť primerané podmienky a poskytnúť súčinnosť na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu.

**VIII.**

**Spoločné a záverečné ustanovenia**

1. V prípade, že vzniknú spory vyplývajúce z tejto zmluvy, zmluvné strany ich budú riešiť vzájomnou dohodou. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.
2. Obidve zmluvné strany potvrdzujú oprávnenosť tejto zmluvy svojím podpisom. Zároveň zmluvné strany vyhlasujú, že si túto zmluvu prečítali, že nebola dojednaná v tiesni, ani za inak jednostranne nevýhodných podmienok.
3. Meniť alebo dopĺňať text tejto zmluvy je možné len formou písomných dodatkov riadne potvrdených a podpísaných oprávnenými zástupcami zmluvných strán.
4. Predávajúci je povinný najneskôr k podpisu zmluvy uviesť a identifikovať svojich subdodávateľov podľa § 41 ods. 3 zákona o verejnom obstarávaní.
5. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch predávajúceho v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí **prílohu č. 2** k tejto zmluve a obsahuje okrem uvedených údajov podiel plnenia zo zmluvy v % a stručný opis časti zmluvy, ktorá bude predmetom subdodávky.
6. Predávajúci je povinný písomne oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa predávajúci dozvedel o tejto zmene. Zoznam subdodávateľov predávajúceho, ktorý predávajúci predložil do času uzavretia Kúpnej zmluvy spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
7. K zmene subdodávateľa môže dôjsť len po odsúhlasení kupujúcim na základe aktualizovania Prílohy č. 2 dodatkom ku Kúpnej zmluve. Predávajúci je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa, percentuálny podiel subdodávky vo vzťahu ku Kúpnej zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byt' zapísaný v registri partnerov verejného sektora. Predávajúci doručí návrh nového subdodávateľa do piatich pracovných dní odo dňa doručenia žiadosti o jeho nahradenie, ak kupujúci neurčí dlhšiu lehotu. Súčasne sa vzťahuje na nového subdodávateľa povinnosť byť zapísaný v registri partnerov verejného sektora v súlade so zákonom č. 315/2016 Z.z..
8. V prípade, že predávajúci nedoručí návrh nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej kupujúcim, bude toto kupujúci považovať za podstatné porušenie zmluvy a môže odstúpiť od zmluvy.
9. **Táto zmluva nadobúda platnosť** dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa a zároveň **po splnení odkladacej podmienky, ktorou je schválenie zákazky, ktorá je predmetom tejto zmluvy v rámci kontroly verejného obstarávania, t. j. doručenie správy z kontroly verejného obstarávania objednávateľovi ako prijímateľovi nenávratného finančného príspevku.**
10. Táto Zmluva sa uzatvára na dobu určitú, a to do 12 mesiacov odo dňa jej účinnosti.
11. Táto zmluva je vyhotovená v troch vyhotoveniach, z ktorých kupujúci dostane dve vyhotovenia a predávajúci jedno vyhotovenie.
12. Informácie o projekte, na základe ktorého je spolufinancovaná táto zmluva:

Názov projektu: **Modernizácia materiálno - technického vybavenia odborných pracovísk pre Strednú priemyselnú školu Jozefa**

**Murgaša, Hurbanova 6, 975 18 Banská Bystrica**

Kód projektu ITMS2014+: 302021P002

Kód výzvy: IROP-P02-SC223-2017-22

Číslo zmluvy o poskytnutí NFP: IROP – 302021P002-223-22

Operačný program: Integrovaný operačný program

Prioritná os: Ľahší prístup k efektívnym a kvalitnejším verejným službám

1. **Neoddeliteľnou súčasťou tejto Zmluvy sú:**

Príloha č. 1: Cenová ponuka predávajúceho vo verejnom obstarávaní na predmet kúpy (tovaru)

Príloha č. 2 : Zoznam subdodávateľov/Čestné vyhlásenie o nevyužití subdodávateľov

V Banskej Bystrici , dňa : V .............................. dňa :

Za kupujúceho : Za predávajúceho :

.................................................. . ...........................................................

Ing. Kamil Kordík

riaditeľ školy SPŠ JM BB